Frá mótmælum við ráðstefnuna í gær . AP / Manu Fernandez Uppfært 12:45 Ráðstefnunni lauk með málamyndasamkomulagi um að draga frekar úr losun gróðurhúsalofttegunda , samanborið við Parísarsamkomulagið frá 2015 . Svo virðist sem að enginn komi sáttur frá ráðstefnunni en einn höfunda Parísarsamkomulagsins sagði þetta vera bestu mögulegu niðurstöðuna . Viðmiðin á ekki þeim lágmörkum sem vísindamenn segja nauðsynleg . Ekkert samkomulag náðist um kaup og sölu á útblásturskvóta . Upprunalega fréttinLoftslagsráðstefna Sameinuðu þjóðanna á Spáni , sem kallast COP25 , hefur einkennst af deilum og aðgerðarleysi þar sem stærri ríki standa í vegi þess að gripið verði til umfangsmikilla aðgerða til að sporna gegn útblæstri gróðurhúsalofttegunda . Útlit er fyrir að niðurstaðan verði að ríki heimsins samþykki hófsama yfirlýsingu sem feli ekki í sér auknar takmarkanir á útblæstri . Ráðstefnan á að byggja á Parísarsamkomulaginu frá 2015 . Vísindamenn segja að þau markmið sem samþykkt voru þá muni ekki duga til að halda hækkun meðalhitastigs undir tveimur gráðum á þessari öld . Það viðmið hefur þar að auki verið lækkað í eina og hálfa gráðu .